6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Π.8055 της 13/15 Μαΐου 1954 Περί εισαγωγής επί προσωρινή ατελεία χαρουποσπόρου προς παραγωγήν κόλλας και εξαγωγήν αυτής εις την αλλοδαπήν ή αποταμίευσιν. Εν όψει του άρθρ.2 εδάφ.β΄ του Νόμ.4607 “περί τροποποιήσεως των διατάξεων των περί Τελωνειακού Δασμολογίου Νόμων” και του άρθρ.4 του Α.Ν.1848/1951. Άρθρ.1.-1.Επιτρέπεται εις εργοστασιάρχας παρασκευής κόλλας, τους ασκούντας σοβαράν βιομηχανίαν, η επί παρακαταθήκη των αναλογούντων εισαγωγικών δασμών και παρομαρτούντων εν γένει φόρων ή επί τη λήψει δι’ αυτούς τραπεζιτικής εγγυήσεως εισαγωγή εκ της αλλοδαπής χαρουποσπόρου προοριζομένου δια την παραγωγήν κόλλας, εξαχθησομένης εις την αλλοδαπήν ή αποταμιευθησομένης εις τας δημοσίας αποθήκας ή τοιαύτας της Εταιρείας Γενικών αποθηκών. 2.Η κατά την εισαγωγήν επί προσωρινή ατελεία του χαρουποσπόρου λαμβανομένη εγγύησις δια τους αντιστοιχούντας εις αυτόν δασμούς και λοιπούς φόρους λύεται εν όλω ή εν μέρει μετά την ολικήν ή μερικήν και εντός προθεσμίας ενός έτους από της παραλαβής του χαρουποσπόρου πραγματοποίησιν της εις την αλλοδαπήν αποστολής ή της αποταμιεύσεως της εξαχθείσης εκ της κατεργασίας τούτου κόλλας κατά τας εν τω επομένω άρθρω αναλογίας αποδόσεως. 3.Την επομένην της λήξεως της εν τη προ-ηγουμένη παραγράφω τασσομένης προθεσμίας ενός έτους, χρεούται η σχετική αίτησις Σελ.585 Διάφορες Προσωρινές Ατέλειες 30.Η.ω.4-6 μεταποιήσεως δια της ποσότητος χαρουποσπόρου της μήπω εξαχθείσης ή αποταμιευθείσης υπό μορφήν κόλλας και εισπράττονται οι αναλογούντες εις ταύτην εισαγωγικοί δασμοί και παρομαρτούντες εν γένει φόροι. Άρθρ.2.-1.Η απόδοσις μεταξύ του επί προσωρινή ατελεία παραλαμβανομένου χαρουποσπόρου και της εις την αλλοδαπήν εξαγομένης ή αποταμιευθησομένης κόλλας ορίζεται ως κάτωθι: Επί 100 χιλιογράμμων χαρουποσπόρου απόδοσις εις κόλλαν 50 τουλάχιστον χιλιόγραμμα. Άρθρ.3.-Η εισαγωγή του εν τω άρθρ.1 χαρουποσπόρου επιτρέπεται μόνον δια των Διευθύνσεων Τελωνείων ή Τελωνείων Α΄ τάξεως, η δε εις την αλλοδαπήν εξαγωγή ή η αποταμίευσις της κατόπιν της κατεργασίας τούτου παραγομένης κόλλας δέον να γίνεται δια της αυτής Τελωνειακής Αρχής. Άρθρ.4.-Οι κατά το άρθρ.1 εργοστασιάρχαι οι βουλόμενοι να τύχωσι του ευεργετήματος της επί προσωρινή ατελεία παραλαβής χαρουποσπόρου προς παρασκευήν κόλλας εξαχθησομένης εις την αλλοδαπήν υποβάλλουσι προς τούτο αίτησιν εις το αρμόδιον Τελωνείον εν τη περιφερεία του οποίου κείται το εργοστάσιον αυτών. Εν τη αιτήσει ταύτη δέον να ορίζωσι: α)το ονοματεπώνυμον αυτών και το του αντιπροσώπου των εν περιπτώσει απουσίας αυτών, β)την πόλιν και την θέσιν εν η έχουσιν εγκατεστημένον το εργοστάσιον των και γ)την κατ’ ανώτατον όριον ποσότητα χαρουποσπόρου ην υπολογίζουσιν ότι δύνανται να παραλάβωσιν ετησίως. Επί τη βάσει της αιτήσεως ταύτης ο Τελώνης συγκαλεί την κατά το άρθρ.2 του Νομ. ΒΡΝΗ΄ Επιτροπήν ήτις προβαίνει εις τον έλεγχον της αιτήσεως και αποφαίνεται περί της παραδοτέας ετησίως ποσότητος χαρουποσπόρου. Επί τη βάσει του πορίσματος της κατά την προηγουμένην παραγράφον Επιτροπής καθορίζεται δι’ ειδικής εκάστοτε διαταγής του Υπουργείου ή παραδιδομένη τω Εργοστασιάρχη ετησίως ποσότης χαρουποσπόρου. Άρθρ.5.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Σελ.586